**Projektas**

2024 m. d.

preliminariosios sutarties Nr.

1 priedas

**ARCHITEKTŪROS TYRIMŲ PASLAUGŲ PIRKIMO PAGRINDINĖ SUTARTIS**

202 m. ............................. d. Nr. ...............

Kaunas

***(Nurodyti Vartotojo pavadinimą)*** (toliau – Vartotojas), atstovaujamas (-a) ***(nurodyti pareigas, vardą, pavardę)***, veikiančio pagal ***(nurodyti ir veikimo Vartotojo vardu pagrindą (pvz., įstatai, nuostatai, prokūra, įgaliojimas)***, ir ***(nurodyti Paslaugų teikėjo pavadinimą)*** (toliau – Paslaugų teikėjas), atstovaujamas (-a) ***(nurodyti pareigas, vardą, pavardę)***, veikiančio pagal ***(nurodyti ir veikimo Paslaugų teikėjo vardu pagrindą (pvz., įstatai, nuostatai, prokūra, įgaliojimas)***, toliau Vartotojas ir Paslaugų teikėjas vadinami Šalimis, vadovaudamiesi (-osi) 202 m. ......................... d. architektūros tyrimų paslaugų centralizuoto pirkimo preliminariąja sutartimi Nr. ............., sudarė šią sutartį.

**I SKYRIUS**

**SĄVOKOS IR SUTARTIES AIŠKINIMAS**

1. Sutartyje vartojamos ir didžiąja raide rašomos šios sąvokos:

1.1. **Konkurso sąlygos** – Užsakovo 2024 m. .......................... d. paskelbtas Architektūros tyrimų paslaugų centralizuoto pirkimo atviras konkursas (pirkimo Nr. ...............; nuoroda į paskelbtus pirkimo dokumentus ...................................).

1.2. **Pagrindinė sutartis** – architektūros tyrimų paslaugų pirkimo pagrindinė sutartis (toliau – Sutartis), kurią sudaro Vartotojas ir Paslaugų teikėjas, vadovaudamiesi Preliminariosios sutarties nuostatomis.

1.3. **Pasiūlymas** – vadovaujantis Konkurso sąlygomis kiekvieno iš Paslaugų teikėjų parengtas ir Vartotojui nustatyta tvarka pateiktas įpareigojantis Pasiūlymas. Priklausomai nuo konteksto Pasiūlymas taip pat reiškia kiekvieno iš Paslaugų teikėjų dalyvauti atnaujintame tiekėjų varžymesi pateiktą pasiūlymą, neprieštaraujantį Preliminariosios sutarties sąlygoms.

1.4. **Paslaugos** – architektūros tyrimų paslaugos, kurios atitinka techninę specifikaciją, nurodytą Sutarties 1 priede, ir kurios turi būti teikiamos Vartotojui pagal Sutartį.

1.5. **Paslaugų įkainis (-iai)** – Paslaugų įkainis (-iai), nurodytas (-i) Sutarties 4 priede.

1.6. **Preliminarioji sutartis** – 20...... m. (*nurodyti mėnesį) (nurodyti dieną*) architektūros tyrimų paslaugų centralizuoto pirkimo preliminarioji sutartis Nr. (*nurodyti*), kuri nustato sąlygas, taikomas pagrindinėms sutartims, sudarytoms Preliminariosios sutarties galiojimo laikotarpiu.

2. Sutartyje neapibrėžtos sąvokos aiškinamos vadovaujantis Preliminariojoje sutartyje, Konkurso sąlygose, techninėje specifikacijoje ir teisės aktuose nustatytu reglamentavimu.

3. Šalių santykių dėl Paslaugų teikimo Preliminariosios sutarties reguliavimas, tiesiogiai ar netiesiogiai susijęs su Sutarties dalyku, lieka galioti ir turi būti taikomas Šalių santykiams tiek, kiek Sutartis nenustato specialaus Šalių santykių reguliavimo.

**II SKYRIUS**

**ŠALIŲ PAREIŠKIMAI IR GARANTIJOS**

4. Paslaugų teikėjas pareiškia ir garantuoja, kad Pasiūlyme ir Preliminariojoje sutartyje jo pateikti pareiškimai ir garantijos yra teisingi.

5. Paslaugų teikėjas pareiškia ir garantuoja, kad:

5.1. jis turi visus leidimus, licencijas, kvalifikacijos atestatus, darbuotojus, lėšas, žinias ir pajėgumus, teisės aktų reikalaujamus ir reikalingus teisėtai ir tinkamai įvykdyti Sutartį;

5.2. visa informacija (įskaitant informaciją apie atitiktį Konkurso sąlygose nurodytiems pašalinimo pagrindų nebuvimo reikalavimams ir tiekėjų kvalifikaciniams reikalavimams), dokumentai ir (ar) nurodymai, kuriuos Paslaugų teikėjas pateikė dalyvaudamas Konkurse ir teikdamas Pasiūlymą dalyvauti atnaujintame tiekėjų varžymesi, Sutarties sudarymo metu ir pateiks jos vykdymo metu, yra tikri, teisingi ir neprieštarauja teisės aktų reikalavimams;

5.3. Sutartį vykdys tik tokią teisę turintys asmenys.

6. Kiekviena iš Šalių įsipareigoja iš anksto, o nesant galimybės – nedelsdama, bet ne vėliau kaip per 5 darbo dienas nuo paaiškėjimo dienos, informuoti raštu viena kitą apie paaiškėjusį esamą ir (arba) galimą jos pateiktų pareiškimų ir (ar) garantijų neatitiktį realybei, nepaisant to, ar tai nulėmusios aplinkybės atsiranda ir (arba) pasikeičia Šalių ir (ar) vienos iš jų valia, ar ne.

**III SKYRIUS**

**SUTARTIES DALYKAS IR TEISINIAI SANTYKIAI**

7. Paslaugų teikėjas pagal Vartotojo pateiktus užsakymus įsipareigoja laiku ir tinkamai Sutartyje nustatytomis sąlygomis ir tvarka, savo lėšomis, rizika ir priemonėmis teikti Sutartyje nurodytas Paslaugas Vartotojui.

8. Šalys aiškiai susitaria, kad Paslaugų teikėjo prievolė teikti Paslaugas pagal Sutartį reiškia prievolę pasiekti Sutartyje nurodytą rezultatą, o ne prievolę dėti maksimalias pastangas Sutartyje nurodytam rezultatui pasiekti.

9. Už Paslaugas Vartotojas sumoka pagal Sutartyje nurodytą (-us) Paslaugų įkainį (-ius), Sutartyje aptartomis sąlygomis ir tvarka.

**IV SKYRIUS**

**SUTARTIES KAINA**

10. Pradinės Sutarties vertė yra ................ Eur be PVM (*nurodoma Sutarties 4 priedo suminės eilutės be PVM vertė*), pirkimui skirta suma (*nurodoma Sutarties 4 priedo suminės eilutės su PVM vertė*) ................ Eur su PVM.

Sutarties 4 priedo lentelėje nurodomas (-i) atnaujinto tiekėjų varžymosi metu nustatytas (-i) siūlomų Paslaugų įkainis (-iai) (kai Pagrindinė sutartis sudaroma atnaujinant tiekėjų varžymąsi) arba Preliminariosios sutarties 3 priede nurodytas (-i) Paslaugų įkainis (-iai) (kai Pagrindinė sutartis sudaroma neatnaujinant tiekėjų varžymosi) *(pasirinkti reikiamą)*, pagal kurį (-iuos) bus mokama už faktiškai suteiktas Paslaugas. Į Paslaugų įkainį (-ius) turi būti įskaičiuoti visi mokesčiai (išskyrus PVM, jis nurodomas atskirai), leidimų gavimo, architektūros tyrimų projekto parengimo, ataskaitos, pažymos rengimo ir pateikimo, transporto, patalpų, ryšio priemonių ir jų paslaugų, kompiuterių, paslaugų organizavimo ir vykdymo ir visos kitos išlaidos, susijusios su Paslaugomis ir atsiradusios iki jų perdavimo Vartotojui Sutartyje nustatyta tvarka. Paslaugų teikėjas neturi teisės reikalauti padengti jokių išlaidų, viršijančių Paslaugų įkainį. Kitos vertės, kurios gali atsirasti dėl peržiūros taikymo ir (ar) Paslaugų kiekio (apimties) keitimo, nurodyto Sutarties 31 punkte ir atitinkamai Lietuvos Respublikos viešųjų pirkimų įstatymo (toliau – VPĮ) 89 straipsnio 1 dalies 2–5 punktuose ir 2 dalyje, į Sutarties vertę nėra įtrauktos.

11. Sutarčiai taikoma fiksuoto įkainio kainodara. Sutarties 4 priede nurodytas (-i) Paslaugų įkainis (-iai) yra fiksuotas (-i), nustatytas (-i) visam Sutarties galiojimo laikotarpiui ir nekeičiamas (-i), išskyrus Sutarties 12 punkte numatytus atvejus.

12. Paslaugų įkainiai (be PVM) Sutarties galiojimo laikotarpiu gali būti peržiūrimi tokiomis sąlygomis ir tvarka:

12.1. Paslaugų įkainių perskaičiavimas inicijuojamas rašytiniu Šalies prašymu tuo atveju, jei Sutartis sudaryta anksčiau nei Preliminariojoje sutartyje nustatyta tvarka buvo perskaičiuoti Preliminariosios sutarties įkainiai, nurodyti Preliminariosios sutarties 3 priede, ir Sutartis dar galioja. Paslaugų įkainiai, nurodyti Sutarties 4 priede, perskaičiuojami (mažinami ar didinami) tokiu pačiu dydžiu (procentu), kaip ir perskaičiuoti Preliminariosios sutarties įkainiai, nurodyti Preliminariosios sutarties 3 priede.

12.2. Perskaičiuoti Paslaugų įkainiai įforminami rašytiniu Šalių susitarimu ne vėliau kaip per 10 (dešimt) kalendorinių dienų nuo prašymo pateikimo dienos. Susitarimas padidinti / sumažinti Paslaugų įkainius ir atitinkamai pakeisti pradinės Sutarties vertę įsigalioja Sutarties Šalims pasirašius susitarimą, kuris bus laikomas sudėtine Sutarties dalimi.

12.3. Perskaičiuoti Paslaugų įkainiai taikomi tik toms Paslaugoms, kurios bus teikiamos po susitarimo dėl Paslaugų įkainių perskaičiavimo įsigaliojimo. Paslaugų, teiktų iki susitarimo dėl Paslaugų įkainių perskaičiavimo įsigaliojimo, ir Paslaugų, suteiktų pažeidus Paslaugų teikimo terminus ir Paslaugų teikėjui nepateikus šių terminų praleidimą patvirtinančių objektyvių įrodymų, Paslaugų įkainiai nebus perskaičiuojami, jei jie didėja.

12.4. Atlikus Paslaugų įkainių perskaičiavimą, patikslinama (didėja arba mažėja) pradinės Sutarties vertė.

13. Paslaugoms taikomas PVM (jei taikomas) perskaičiuojamas:

13.1. bet kuriuo Sutarties galiojimo momentu, kai teisės aktais pakeičiamas Paslaugoms taikomo PVM tarifo dydis;

13.2. PVM pokyčio dydis yra proporcingas PVM tarifo pokyčio dydžiui.

Šio punkto nuostatos netaikomos, kai PVM tarifas didėja ar atsiranda pareiga jį mokėti dėl nuo Paslaugų teikėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan., – tokius galimus pokyčius Paslaugų teikėjas turi įvertinti teikdamas Pasiūlymą ir tokiu atveju įkainiai su PVM nebus keičiami;

13.3. pasikeitęs Paslaugoms taikytinas PVM tarifas taikomas tik po Šalių susitarimo dėl pasikeitusio PVM tarifo įsigaliojimo teikiamoms Paslaugoms.

14. Dėl Paslaugoms taikomo PVM tarifo perskaičiavimo suinteresuota Šalis raštu kreipiasi į kitą Šalį. Sutarties įkainiai be PVM nekeičiami, atitinkamai perskaičiuojama tik PVM dalis. Susitarimai dėl Paslaugoms taikytino PVM perskaičiavimo įforminami raštu, Šalių suderinami ir laikomi sudėtine Sutarties dalimi.

15. Vartotojas neįsipareigoja nupirkti Paslaugų už visą pradinės Sutarties vertę. Vartotojas įsipareigoja pagal Sutarties 4 priede nustatytą (-us) įkainį (-ius) sumokėti Paslaugų teikėjui už faktiškai suteiktas Paslaugas. Galutinė kaina, kurią Vartotojas turi sumokėti Paslaugų teikėjui, priklauso nuo vykdant Sutartį suteiktų Paslaugų kiekio (apimties). Už Paslaugas, kurias Paslaugų teikėjas suteikia savavališkai nukrypdamas nuo Sutarties, neatlyginama.

**V SKYRIUS**

**ATSISKAITYMO TVARKA**

16. Paslaugų teikėjas, suteikęs Paslaugas, atitinkančias Sutarties ir techninės specifikacijos (Sutarties 1 priedas) reikalavimus, pateikia Vartotojui Paslaugų rezultatus.

16.1. Vartotojas per 3 darbo dienas priima tinkamus Paslaugų rezultatus, pasirašydamas suteiktų Paslaugų perdavimo ir priėmimo aktą, kuriuo Vartotojas patvirtina priėmęs, o Paslaugų teikėjas – perdavęs suteiktų Paslaugų rezultatus.

16.2. Jei Vartotojas per šiame punkte nustatytą laiką nepasirašo Paslaugų perdavimo ir priėmimo akto ir nenurodo suteiktų Paslaugų trūkumų, laikoma, kad Vartotojas sutinka su suteiktų Paslaugų kokybe ir kiekiais, išskyrus Sutarties 19.6 papunktyje nurodytą atvejį, kai apie Paslaugų netinkamą suteikimą paaiškėja po apmokėjimo.

16.3. Vartotojas bet kuriuo metu iki Paslaugų perdavimo ir priėmimo akto pasirašymo turi teisę pateikti pastabas, pretenzijas dėl Paslaugų teikimo kokybės, rezultato, kiekio ar neatitikties Sutarties ir teisės aktų reikalavimams. Paslaugų trūkumai nurodomi raštu.

16.4. Paslaugų teikėjas, ne vėliau kaip per 5 darbo dienų terminą, privalo nedelsdamas savo sąskaita ištaisyti Vartotojo nurodytus trūkumus pagal pateiktas pagrįstas pastabas. Paslaugos gali būti priimtos tik po to, kai Paslaugų teikėjas ištaiso trūkumus ir informuoja Vartotoją.

17. Pagal suderintus ir Vartotojo pasirašytus Paslaugų perdavimo ir priėmimo aktus Paslaugų teikėjas pateikia sąskaitas faktūras, kuriose nurodomos suteiktos Paslaugos, jų kiekis. Paslaugų gavėjas sumoka Paslaugų teikėjui pagal išrašytą sąskaitą faktūrą, neviršydamas Paslaugų įkainių (be PVM) ir PVM, per 30 dienų nuo jos gavimo dienos. Sąskaitos faktūros Vartotojui turi būti teikiamos tik elektroniniu būdu:

17.1. elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Paslaugų teikėjo pasirinktomis elektroninėmis priemonėmis;

17.2. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis (elektroninės paslaugos „SABIS“ interneto svetainė pasiekiama adresu sabis[.nbfc.lt](http://www.esaskaita.eu));

17.3. Vartotojas elektronines sąskaitas faktūras priima ir apdoroja naudodamasis informacinės sistemos „SABIS“ priemonėmis, išskyrus VPĮ 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

**VI SKYRIUS**

**ŠALIŲ ĮSIPAREIGOJIMAI**

18. Vartotojas įsipareigoja:

18.1. atsiradus Paslaugų poreikiui, pateikti Paslaugų teikėjui Paslaugų užsakymą. Užsakant architektūros tyrimus, nurodyti protingą terminą atitinkamam objektui, bet ne ilgesnį negu nustatyta Sutarties 1 priede;

18.2. nedelsdamas Paslaugų teikėjui suteikti visą turimą informaciją ir (arba) dokumentus, kurie gali būti reikalingi Sutarčiai vykdyti. Sutarties vykdymo laikotarpio pabaigoje visi dokumentai grąžinami Vartotojui;

18.3. nedelsdamas pašalinti Paslaugų teikėjo pranešime (įspėjime) nurodytas aplinkybes, kurios trukdo tinkamai ir laiku vykdyti Sutartį, jeigu jos priklauso nuo Vartotojo valios;

18.4. nutraukęs Sutartį ne dėl Paslaugų teikėjo kaltės, atlyginti Paslaugų teikėjui jo turėtas pagrįstas išlaidas, susijusias su Sutarties nutraukimu;

18.5. pasirašyti Paslaugų perdavimo ir priėmimo aktus, jei Paslaugos atitinka Sutartyje ir Sutarties 1 priede nustatytus reikalavimus, ir sumokėti Paslaugų teikėjui už tinkamai suteiktas Paslaugas pagal Paslaugų teikėjo pateiktas sąskaitas faktūras Sutarties 4 priede nurodytais įkainiais (be PVM) ir PVM, Sutarties 16 ir 17 punktuose nustatyta tvarka.

19. Paslaugų teikėjas įsipareigoja:

19.1. teikti Paslaugas pagal Sutarties 1 priede pateiktą techninę specifikaciją, savo rizika bei sąskaita, kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;

19.2. savarankiškai apsirūpinti Paslaugoms teikti reikalingais materialiniais ištekliais, atsakyti už blogą Paslaugų kokybę;

19.3. laikytis visų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jų laikytųsi jo darbuotojai. Paslaugų teikėjas garantuoja Vartotojui nuostolių atlyginimą, jei Paslaugų teikėjas ar jo darbuotojai nesilaikytų minėtų įstatymų ir kitų teisės aktų ir dėl to būtų pateikti kokie nors reikalavimai ar pradėti procesiniai veiksmai;

19.4. vykdyti teisėtus Vartotojo nurodymus, susijusius su Sutarties vykdymu. Jeigu Paslaugų teikėjas mano, kad Vartotojo nurodymai viršija Sutarties reikalavimus, jis apie tai praneša Vartotojui per 2 (dvi) dienas nuo tokio nurodymo gavimo dienos;

19.5. užtikrinti, kad visa dokumentacija, susijusi su Paslaugų teikimu, būtų parengta nešališkai, laikantis įstatymų, naudojantis priimtomis ir visuotinai pripažintomis sistemomis bei gera verslo praktika;

19.6. grąžinti Vartotojui už įvykdytus architektūros tyrimus sumokėtą atlygį, jei Paslaugų teikėjas laiku nepateikia suteiktų Paslaugų privalomos dokumentacijos arba Mokslinė archeologijos komisija nerekomenduoja priimti architektūros tyrimų ataskaitos;

19.7. savo sąskaita apsaugoti ir apginti Vartotoją nuo bet kokių ieškinių, reikalavimų, nuostolių ar žalos, kylančių iš bet kokio Paslaugų teikėjo veiksmo ar neveikimo teikiant Paslaugas, įskaitant ir bet kokius bet kokių teisinių nuostatų pažeidimus arba trečiosios šalies teisių į patentus, prekinius ženklus ir kitas intelektinės bei pramoninės nuosavybės formas;

19.8. nedelsdamas raštu informuoti Vartotoją apie bet kokias aplinkybes, kurios trukdo ar gali sutrukdyti Paslaugų teikėjui teikti Paslaugas. Jei Paslaugos negali būti suteiktos laiku dėl ne nuo Paslaugų teikėjo priklausančių aplinkybių ir Paslaugų teikėjas raštu pateikia tai pagrindžiančius įrodymus, likusios dalies Paslaugų suteikimo trukmė gali būti pratęsta 5 darbo dienoms. Tokiu atveju Paslaugų suteikimo termino pratęsimas bus įforminamas rašytiniu Šalių susitarimu;

19.9. užtikrinti, kad Sutartį vykdys tik tokią teisę turintys asmenys, taip pat atsakingi specialistai, nurodyti prie Sutarties pridedamame sąraše. Jei Sutarties vykdymo metu būtina keisti pridedamame sąraše nurodytą specialistą (specialistas atleidžiamas, atsistatydina iš pareigų, išeina iš darbo, negali eiti savo pareigų dėl ligos ar traumos, esant kitoms nenumatytoms pagrįstoms aplinkybėms), apie tai Paslaugų teikėjas turi nedelsdamas pranešti Vartotojui ir, suderinęs su Vartotoju, pakeisti jį lygiaverčiu (turinčiu ne žemesnę kvalifikaciją) specialistu. Jei Paslaugų teikėjas neranda kito lygiaverčio specialisto, Vartotojas turi teisę nutraukti Sutartį vienašališkai;

19.10. užtikrinti, kad Sutartį vykdys reikiamas kvalifikuotų specialistų, galinčių gauti Paslaugoms teikti būtinus leidimus, skaičius;

19.11. nepažeisti trečiųjų asmenų teisių, o esant pažeidimui, atlyginti jiems padarytą žalą.

**VII SKYRIUS**

**ŠALIŲ TEISĖS IR ATSAKOMYBĖ**

20. Vartotojas:

20.1. atsako už atsiskaitymą su Paslaugų teikėju Sutarties V skyriuje nustatyta tvarka;

20.2. Paslaugų teikėjo reikalavimu moka jam 0,02 proc. dydžio delspinigius nuo sąskaitoje faktūroje nurodytos sumos už kiekvieną uždelstą dieną;

20.3. turi teisę reikalauti, kad Paslaugų teikėjas pašalintų Paslaugų trūkumus, ištaisytų klaidas, kaip nurodyta Sutarties 16 punkte, pakeistų netinkamai Paslaugas teikiančius specialistus kitais kvalifikuotais Sutarties priede nurodytus kvalifikacijos reikalavimus atitinkančiais specialistais;

20.4. turi teisę nepriimti sąskaitų faktūrų ir nemokėti už Paslaugas, kol nebus pašalinti trūkumai ir ištaisytos klaidos, reikalauti Sutartyje numatytų baudų;

20.5. turi teisę Sutartyje numatytais atvejais nutraukti Sutartį;

20.6. turi teisę vienašališkai nutraukti Sutartį VPĮ 90 straipsnio 1 dalyje nustatyta tvarka, laikantis minėto straipsnio 2 dalyje nurodytų reikalavimų;

20.7. turi teisę tikrinti Paslaugų teikimo eigą ir Paslaugų kokybę, nesikišant į Paslaugų teikėjo ūkinę komercinę veiklą;

20.8. turi teisę duoti nurodymus ir pateikti papildomus dokumentus ar instrukcijas, siekiant užtikrinti greitą ir efektyvų Paslaugų teikimą ir jei tai neprieštarauja Sutarties nuostatoms bei sąlygoms;

20.9. turi teisę nemokėti už nekokybiškai suteiktas Paslaugas arba reikalauti grąžinti sumokėtą atlygį Sutarties 19.6 papunktyje nurodytu atveju arba, atsiradus trūkumų, defektų ir (ar) netikslumų, sustabdyti Paslaugų teikimą, iki trūkumai, defektai ir (ar) netikslumai bus pašalinti;

20.10. turi teisę be atskiro Paslaugų teikėjo įspėjimo pasitelkti trečiuosius asmenis nustatytiems trūkumams, defektams ir (ar) netikslumams pašalinti;

20.11. gali tiesiogiai atsiskaityti su subteikėjais. Apie šią galimybę Vartotojas subteikėją informuoja atskiru pranešimu per 3 (tris) darbo dienas nuo informacijos iš Paslaugų teikėjo apie pasitelkiamą subteikėją gavimo dienos. Norėdamas pasinaudoti tiesioginio atsiskaitymo galimybe, subteikėjas turi ne vėliau kaip per 3 (tris) darbo dienas pateikti prašymą Vartotojui. Tokiu atveju su Vartotoju, Paslaugų teikėju ir subteikėju sudaroma trišalė sutartis, kurioje pateikiama tiesioginio atsiskaitymo su subteikėju tvarka, atsižvelgiant į Sutartyje ir subteikimo sutartyje nustatytus reikalavimus, įskaitant teisę Paslaugų teikėjui prieštarauti dėl nepagrįstų mokėjimų. Trišalės Sutarties dėl tiesioginio atsiskaitymo su subteikėju pasirašymas nekeičia Paslaugų teikėjo atsakomybės dėl Sutarties vykdymo.

21. Paslaugų teikėjas:

21.1. atsako už Sutartimi prisiimtų įsipareigojimų vykdymą kokybiškai ir laiku;

21.2. garantuoja Paslaugų kokybę ir patvirtina, kad Paslaugos teikiamos pagal teisės aktų reikalavimus, jų nepažeidžiant;

21.3. turi teisę savo Sutarties įsipareigojimams vykdyti pasitelkti subteikėjus ir atsako už jų prievolių vykdymą ar netinkamą vykdymą. Ne vėliau negu Sutartis pradedama vykdyti, turi pranešti Vartotojui tuo metu žinomų subteikėjų pavadinimus, kontaktinius duomenis ir jų atstovus, taip pat privalo informuoti apie minėtos informacijos pasikeitimus visu Sutarties vykdymo metu, įskaitant informaciją apie ketinamus pasitelkti naujus subteikėjus. Savavališkas subteikėjų pakeitimas ar pasitelkimas yra esminis Sutarties sąlygų pažeidimas. Paslaugų teikėjas atsako už subteikėjų (jei tokie yra pasitelkiami) prievolių vykdymą ar netinkamą vykdymą;

21.4. Sutarties vykdymo metu gali pakeisti (Vartotojui pareikalavus dėl netinkamo Sutarties vykdymo – privalo pakeisti) subteikėjus arba pasitelkti naujus. Apie tai Paslaugų teikėjas turi informuoti Vartotoją, nurodydamas subteikėjo pakeitimo ar pasitelkimo priežastis. Pakeisti ar nauji subteikėjai privalo pateikti Sutarčiai vykdyti privalomus (jei tokių yra) atestatus, leidimus, licencijas, patirtį ir pan., o jei keičiamas subteikėjas, kurio pajėgumais Paslaugų teikėjas remiasi, privalo pateikti ir subteikėjo pašalinimo pagrindų nebuvimą patvirtinančius dokumentus tik kilus pagrįstų abejonių dėl jų patikimumo. Gavęs tokį pranešimą ir privalomus pateikti subteikėjo dokumentus, Vartotojas kartu su Paslaugų teikėju, jei nėra subteikėjo pašalinimo pagrindų, o kiti privalomi pateikti subteikėjo dokumentai yra tinkami, per 5 darbo dienas sudaro susitarimą dėl subteikėjų pakeitimo ar pasitelkimo. Jį pasirašo abi Sutarties Šalys. Šis susitarimas yra laikomas neatskiriama Sutarties dalimi. Subteikėjas gali pradėti teikti Paslaugas tik Paslaugų teikėjui kartu su Vartotoju sudarius minėtą susitarimą. Paslaugų teikėjas negali vienašališkai keisti ar pasitelkti naujų subteikėjų, apie tai neinformavęs Vartotojo ir tokio pakeitimo neįforminęs susitarimu dėl Sutarties pakeitimo, nes tai laikoma esminiu Sutarties sąlygų pažeidimu ir tokiu atveju Vartotojas turi teisę vienašališkai nutraukti Sutartį. Jei pasitelkto esamo subteikėjo, kurio pajėgumais Paslaugų teikėjas remiasi, ar pakeisto subteikėjo, kurio pajėgumais Paslaugų teikėjas remiasi, padėtis atitinka bent vieną pagal VPĮ 46 straipsnį nustatytą pašalinimo pagrindą, Vartotojas reikalauja, kad Paslaugų teikėjas per Vartotojo nustatytą terminą pakeistų minėtą subteikėją reikalavimus atitinkančiu subteikėju;

21.5. turi teisę gauti Sutartyje numatytą užmokestį už kokybiškas Paslaugas ir reikalauti, kad Vartotojas vykdytų kitus Sutartimi prisiimtus įsipareigojimus.

22. Paslaugų teikėjui vengiant vykdyti sutartinius įsipareigojimus arba nepašalinus trūkumų per nustatytą terminą, Vartotojas turi teisę nustatyta tvarka nutraukti Sutartį ir organizuoti naujas Sutarties sudarymo procedūras.

23. Paslaugų teikėjas yra visiškai atsakingas už žalą, padarytą tretiesiems asmenims, jų turtui, teikiant Sutartyje numatytas Paslaugas.

24. Paslaugų teikėjas, nesuteikęs Paslaugų Sutarties 1 priede nustatytu terminu (nepradėjęs teikti Paslaugų arba jų nesuteikęs per nurodytą terminą), įsipareigoja sumokėti Vartotojui 100 (vieno šimto) Eur baudą už kiekvieną atvejį ir 0,02 proc. dydžio delspinigius už kiekvieną pavėluotą dieną nuo Sutarties 10 punkte nurodytos sumos su PVM ir atlyginti Vartotojui dėl to patirtus nuostolius, kurių nepadengia minėtos netesybos.

25. Paslaugų teikėjas, nepašalinęs trūkumų, defektų ir (ar) netikslumų per Vartotojo Sutarties 16 punkte nurodytą laiką, įsipareigoja sumokėti Vartotojui 0,02 proc. dydžio delspinigius už kiekvieną uždelstą dieną nuo Sutarties 10 punkte nurodytos sumos su PVM ir atlyginti Vartotojui dėl to patirtus nuostolius, kurių nepadengia minėtos netesybos.

26. Nepašalinus trūkumų, defektų ir (ar) netikslumų per nustatytą laiką, Vartotojas turi teisę be atskiro Paslaugų teikėjo įspėjimo pasitelkti trečiuosius asmenis nustatytiems trūkumams, defektams ir (ar) netikslumams pašalinti ir turėtomis išlaidomis sumažinti Paslaugų teikėjui pagal Sutartį mokėtinas sumas. Nustačius Vartotojo patirtus su trūkumų, defektų ir (ar) netikslumų šalinimu susijusius nuostolius, Vartotojas per protingą terminą apie tai informuos Paslaugų teikėją. Tokiu atveju Paslaugų teikėjas privalės atlyginti visus Vartotojo patirtus su trūkumų, defektų ir (ar) netikslumų šalinimu susijusius nuostolius.

27. Sutarties galiojimo metu už netinkamus, neteisingus ar neteisėtus sprendimus, taip pat gavęs Vartotojo pranešimą, Paslaugų teikėjas įsipareigoja sumokėti Vartotojui 10 proc. dydžio baudą nuo Sutarties 10 punkte nurodytos sumos su PVM, kuri bus laikoma Vartotojo minimaliais nuostoliais, ir atlyginti kitus Vartotojo nuostolius, kurių nepadengia nurodytos netesybos.

**VIII SKYRIUS**

**SUTARTIES GALIOJIMAS**

28. Sutartis įsigalioja:

28.1. kai sudaroma elektroninė Sutartis, ji įsigalioja, kai Sutarties Šalys ją pasirašo kvalifikuotais elektroniniais parašais;

28.2. kai Sutartis sudaroma pasirašant popierinį dokumentą, ji įsigalioja, kai Šalys ją pasirašo ir patvirtina antspaudais, jei antspaudą Sutarties Šalis turėti privalo. Sutartis sudaroma dviem vienodą teisinę galią turinčiais egzemplioriais – po vieną abiem Šalims.

29. Paslaugų teikėjas Paslaugas privalo teikti iki visiško Sutarties įsipareigojimų įvykdymo.

30. Sutarties sąlygos Sutarties galiojimo laikotarpiu gali būti keičiamos VPĮ 89 straipsnyje nustatytais atvejais ir jame nustatyta tvarka.

31. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai rašytinį prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako per 5 darbo dienas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra neatskiriama Sutarties dalis.

32. Sutartis gali būti nutraukta prieš terminą abiejų Šalių susitarimu Lietuvos Respublikos teisės aktų nustatyta tvarka.

33. Kiekviena Šalis turi teisę vienašališkai nutraukti Sutartį, pranešusi kitai Šaliai raštu apie Sutarties nutraukimą prieš 30 kalendorinių dienų, jeigu kita Šalis neįvykdo arba netinkamai vykdo Sutartimi prisiimtus įsipareigojimus ir tai yra esminis Sutarties pažeidimas. Esminiu Sutarties pažeidimu laikoma, jeigu:

33.1. Paslaugų teikėjas nepradeda laiku vykdyti Sutarties ar Paslaugų arba Paslaugas teikia taip lėtai, kad jas baigti iki Sutarties 1 priede nurodyto termino pabaigos tampa aiškiai negalima;

33.2. jeigu Paslaugų teikėjas nepateikia suteiktų Paslaugų privalomos dokumentacijos arba Mokslinė archeologijos komisija nerekomenduoja priimti architektūros tyrimų ataskaitos;

33.3. Paslaugų teikėjas nesilaiko Sutartyje nustatytos specialistų pasitelkimo / keitimo tvarkos;

33.4. Vartotojas vėluoja apmokėti Paslaugų teikėjo pateiktas sąskaitas faktūras daugiau nei 60 (šešiasdešimt) kalendorinių dienų nuo jų gavimo dienos;

33.5. Paslaugų teikėjas be Vartotojo žinios (nesudarius rašytinio susitarimo) pasitelkia naujus ar pakeičia subteikėjus;

33.6. Paslaugų teikėjui iškeliama bankroto byla, jis likviduojamas ar sustabdoma jo veikla;

33.7. Paslaugų teikėjo paskirtas specialistas neturi teisės teikti Paslaugų ir Paslaugų teikėjas per 5 darbo dienas nepakeičia jo kitu reikiamos kvalifikacijos specialistu;

33.8. kitais Sutartyje nurodytais atvejais.

34. Vienašališkai nutraukus Sutartį, kaltoji Šalis atlygina kitai Šaliai su Sutarties nutraukimu susijusius nuostolius.

**IX SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

35. Šalys neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl aplinkybių, kurių negalėjo kontroliuoti ir protingai numatyti Sutarties sudarymo metu, ir kad protingomis pastangomis negalėjo užkirsti kelio šioms aplinkybėms ar jų padariniams atsirasti. Sutarties Šalys vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis Atleidimo nuo atsakomybės, esant nenugalimos jėgos (*force majeure*) aplinkybėms, taisyklėmis.

36. Šalis turi nedelsdama, t. y. ne vėliau kaip per 3 darbo dienas, pranešti kitai Šaliai raštu apie atsiradusias nenugalimos jėgos aplinkybes, dėl kurių Sutarties ar jos dalies įvykdymas gali tapti neįmanomas ar iš esmės pasunkėti.

37. Jeigu nenugalimos jėgos aplinkybės tęsiasi ilgiau kaip 3 mėnesius nuo pranešimo apie jas gavimo dienos, Šalys tarpusavio susitarimu gali nutraukti Sutartį. Nė viena iš Šalių neturi teisės reikalauti iš kitos Šalies atlyginti dėl to patirtus nuostolius.

**X SKYRIUS**

**KITOS SĄLYGOS**

38. Visa informacija, gauta prieš sudarant Sutartį ar vykdant ją, yra konfidenciali ir be kitos Šalies sutikimo tretiesiems asmenims neatskleidžiama.

39. Iškilusius nesutarimus Šalys sprendžia derybomis, nesusitarusios per 1 mėn. – Lietuvos Respublikos įstatymų nustatyta tvarka.

40. Pirkimas laikomas žaliuoju pirkimu, nes perkama nematerialaus pobūdžio paslauga (kuri aprašyta techninėje specifikacijoje ir Pagrindinės sutarties projekte), kaip numatyta Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija), 4.4.3 papunktyje.

41. Vykdydamos Sutartį, Šalys vadovaujasi Lietuvos Respublikos įstatymais ir kitais Lietuvos Respublikos teisės aktais ir Sutarties sąlygomis.

42. Pasikeitus Šalių adresams ir rekvizitams, Šalys privalo nedelsdamos apie tai informuoti viena kitą.

43. Šalys neturi teisės perduoti savo įsipareigojimų pagal Sutartį tretiesiems asmenims be kitos Šalies išankstinio rašytinio sutikimo.

44. Sutarties atsakingi asmenys, paskirti Vartotojo vadovo 202... m. ................... d. įsakymu Nr. .............:

44.1. už Paslaugų teikėjo Pasiūlymo, Sutarties, jos pakeitimų (jei tokių bus) paskelbimą – *(nurodyti vardą, pavardę, pareigas)*;

44.2. už Sutarties vykdymą – *(nurodyti vardą, pavardę, pareigas)*.

45. Visi pagal Sutartį pateikiami pranešimai turi būti rašytiniai ir įteikiami asmeniškai ar siunčiami registruotuoju laišku šiais adresais:

45.1. Vartotojui – ..................................;

45.2. Paslaugų teikėjui –...................................................

46. Prie Sutarties pridedami dokumentai:

46.1. Paslaugų techninė specifikacija ir kvalifikacijos reikalavimai Paslaugų teikėjo vadovaujantiems specialistams ir asmenims, atsakingiems už sutarties vykdymą (1 priedas), .... l.;

46.2. Kvietimo pateikti pasiūlymus atnaujinto varžymosi metu pagal *(nurodyti datą ir Nr.)* architektūros tyrimų paslaugų centralizuoto pirkimo preliminariąją sutartį Nr. ................. (su priedais) kopija (2 priedas), ... l.;

46.3. Paslaugų teikėjo atnaujinto varžymosi metu pateikto pasiūlymo (su priedais) kopija (3 priedas), .... l.;

46.4. Paslaugų kiekiai ir įkainiai (4 priedas), .... l.;

46.5. Paslaugų teikėjo vadovaujančių specialistų ir asmenų, atsakingų už sutarties vykdymą, sąrašas, .... l.;

46.6. Subteikėjų ir jiems perduodamų teikti paslaugų sąrašas (pridedama, jei yra pasitelkiami subteikėjai).

**XI SKYRIUS**

**ŠALIŲ JURIDINIAI ADRESAI IR BANKO REKVIZITAI**

|  |  |
| --- | --- |
| **Vartotojas**  \_\_\_\_\_\_\_\_\_\_\_\_\_\_\_\_\_\_\_\_\_\_\_  Juridinio asmens kodas \_\_\_\_\_\_\_\_\_\_\_  Adresas \_\_\_\_\_\_\_\_\_, LT\_\_\_\_\_ Kaunas  A. s. LT\_\_\_\_\_\_\_\_\_\_\_\_\_\_\_\_\_  Bankas \_\_\_\_\_\_\_\_\_\_\_\_\_\_\_\_\_\_\_  Banko kodas \_\_\_\_\_\_\_\_\_\_\_\_\_\_ | **Paslaugų teikėjas** |
| (pareigos)  A. V. | (pareigos)  A. V. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  (vardas, pavardė)  (data) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  (vardas, pavardė)  (data) |